PUBLISKAIS PAKALPOJUMA LĪGUMS Nr. [..]
[bookmark: _Hlk149835394] “Īpaši aizsargājamo dabas teritoriju pļavu un niedrāju pļaušana”
Daugavas kreisais krasts (saskaņā ar Tehniskās specifikācijas 2.-23.pielikumu)

Dokumenta parakstīšanas datums 
ir pēdējā pievienotā droša elektroniskā
 paraksta un tā laika zīmoga datums 

Rīgas valstspilsētas pašvaldības Mājokļu un vides departaments, juridiskā adrese: Brīvības iela 49/53, Rīga, LV-1010, Latvija, nodokļu maksātāja reģistrācijas Nr.90011524360 (turpmāk – Pasūtītājs)  [..],  no vienas puses, un 
Sabiedrība ar ierobežotu atbildību “Tehniskais Dienests”, reģistrācijas Nr. 40103522049, [..],  no otras puses, bet abi kopā turpmāk tekstā – Puses, bet katrs atsevišķi – Puse, pamatojoties uz atklātā konkursa “Īpaši aizsargājamo dabas teritoriju pļavu un niedrāju pļaušana” (iepirkuma identifikācijas Nr. CAIP 2024/37) (turpmāk – atklāts konkurss) 1.daļas “Daugavas kreisais krasts (saskaņā ar Tehniskās specifikācijas 2.-23.pielikumu)” rezultātiem, Pakalpojumu sniedzēja iesniegto piedāvājumu atklātā konkursā, bez viltus, maldības un spaidiem, ievērojot normatīvo aktu prasības, noslēdz šādu līgumu (turpmāk – Līgums):

	Līguma priekšmets
1.1. Pasūtītājs uzdod un Pakalpojuma sniedzējs apņemas Līgumā noteiktajā kārtībā, apjomā, kvalitātē un termiņos veikt īpaši aizsargājamo dabas teritoriju pļavu un niedrāju pļaušanu “Daugavas kreisais krasts (saskaņā ar Tehniskās specifikācijas 2.-23.pielikumu)” (turpmāk – Darbs) saskaņā ar Tehniskajā specifikācijā (Līguma 1. pielikums Tehniskā specifikācija) un  atbilstoši Līgumā noteiktajam 2024. gada un 2025. gada sezonā.
1.2. Līguma 1.1.apakšpunktā minētais Darbs izpildāms saskaņā ar:
- Līguma 1. pielikumu “Tehniskā specifikācija” ar pielikumiem (Līgumam pievienoti atsevišķā datnē, kā arī pieejami Elektronisko iepirkumu sistēmā pie atklāta konkursa dokumentācijas);
- Līguma 2. pielikumu “Finanšu piedāvājums” (Līgumam pievienots atsevišķā datnē);
- Līguma 3. pielikumu “Piesaistītie speciālisti”;
- Līguma 4. pielikumu “Tehniskais piedāvājums” (Līgumam pievienots atsevišķā datnē).
1.3. Visi Līgumam pievienotie pielikumi ir tā neatņemamas sastāvdaļas.
1.4. Jautājumos, kas nav atrunāti Līgumā, Pusēm ir saistošs atklāta konkursa nolikums un tā pielikumi, Pakalpojuma sniedzēja piedāvājums un Latvijas Republikas normatīvo aktu prasības. 

2. Pušu tiesības un pienākumi
2.1. Pusēm savas Līgumā noteiktās tiesības jāizmanto un pienākumi jāpilda godprātīgi.
2.2. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
2.3. Pakalpojuma sniedzēja tiesības un pienākumi:
2.3.1. par Darba veikšanas sākuma kavējumu (saskaņā ar  Līguma 1.pielikumu “Tehniskā specifikācija” prasībām – provizoriski ikgadēji 27. jūnijs) iesniegt rakstveida informāciju Pasūtītājam 2 (divu) darba dienu laikā; 
2.3.2. Līguma ietvaros kvalitatīvi un savlaicīgi veikt visu Darbu ar saviem spēkiem, t.i., ar savām ierīcēm un videi draudzīgiem, kvalitatīviem materiāliem, izmantojot savas profesionālās iemaņas, ar tādu rūpību, kādu var sagaidīt no krietna un rūpīga uzņēmēja un veikt darba aizsardzības speciālista uzraudzībā Līgumā noteiktajā kārtībā un termiņos;
2.3.3. Pasūtītāja noteiktajā Darba izpildes vietā ievērot visas normatīvajos aktos noteiktās prasības, kā attiecībā uz veicamā Darba organizācijas un drošības tehnikas, tā arī attiecībā uz ugunsdrošības un apkārtējās vides aizsardzības noteikumiem;
2.3.4  veikt Darbu saskaņā ar Līguma un tā pielikumos noteiktajiem noteikumiem un ievērot Latvijas Republikas likumu, Ministru kabineta noteikumu un citu normatīvo aktu, kas nosaka ar Līgumu uzdotā Darba veikšanu saistītās prasības, kā arī Pasūtītāja ieteikumus un norādījumus par veicamo Darbu; 
2.3.6. pēc Pasūtītāja pieprasījuma sniegt informāciju par Darba izpildes gaitu;
2.3.7. ja Darba veikšanas gaitā tiek atklāts, ka izpildītais Darbs veikts nepieņemamā kvalitātē un neatbilst Pasūtītāja prasībām, kas noteiktas ar Līgumu, novērst norādītos trūkumus par saviem līdzekļiem un Pasūtītāja norādītājā termiņā;
2.3.8. brīdināt Pasūtītāju pirms konkrēto darbu sākuma par Līgumā neparedzētiem apstākļiem, kas var ietekmēt Darba izpildi, vienlaikus iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā apakšpunktā paredzētajās situācijās;
2.3.9. pēc Darba izpildes par saviem finanšu līdzekļiem sakopt teritoriju, kura tika izmantota Līgumā paredzēto Darba veikšanai;
2.3.10. kopšanas Darbu uzsākšanu objektos saskaņot ar Rīgas valstspilsētas pašvaldības [..];
2.3.11. pēc Darba pabeigšanas (t.i., Darba pabeigšanas objektā, tai skaitā nopļautās masas izvākšanas no teritorijas un utilizācijas) objektā, iesniegt Pasūtījumam Darbu pieņemšanas aktu, kuram pievienotas fotofiksācijas;
2.3.12.  pēc visu Darbu pabeigšanas objektos ikgadēji iesniegt Darbu pieņemšanas aktu, kurā norādāma visa ar Līguma izpildi saistītā informācija un eksperta atzinumu par pļaujamo platību;
2.3.13. izpildīt citus Līgumā noteiktos un Līguma izrietošos pienākumus.
2.4. Pasūtītāja tiesības un pienākumi:
2.4.1. Pasūtītājs pēc Darba pabeigšanas pieņem Darbu no Pakalpojuma sniedzēja Līgumā noteiktajā kārtībā;
2.4.2. Pasūtītājam ir pienākums norēķināties ar Pakalpojumu sniedzēju par Līgumā paredzētu, termiņā izpildītu, kvalitatīvi izpildītu, noteiktajā apjomā izpildītu un pieņemtu Darbu;
2.4.3. Pasūtītājs nav atbildīgs par zaudējumiem, kas var rasties (radušies) trešajām personām Pakalpojuma sniedzēja vainas dēļ, ja Pakalpojuma sniedzējs neievēro Līguma 2.3.1., 2.3.2., 2.3.3. vai citu apakšpunktu noteikumus Līguma darbības laikā;
2.4.4. Pasūtītājs ir tiesīgs kontrolēt Līguma noteikumu izpildi;
2.4.5. Pasūtītājs ir tiesīgs vienpersoniski Līgumā iekļaut atskaišu formas, par to rakstiski informējot Pakalpojuma sniedzēju vismaz 5 (piecas) darba dienas iepriekš.
2.5. Puses nekavējoties, bet ne vēlāk kā 3 (trīs) darba dienu laikā no šādu apstākļu konstatēšanas dienas, informē viena otru, ja:
2.5.1. starp Līguma dokumentiem ir pretrunas;
2.5.2. Līguma dokumentos sniegtie dati atšķiras no reālajiem apstākļiem;
2.5.3. Līguma dokumenti ir nepilnīgi vai kļūdaini;
2.5.4. ir mainījušies Līguma izpildei nozīmīgi apstākļi vai radušies jauni. 
2.6. Puses 5 (piecu) darba dienu laikā rakstveidā informē viena otru par apstākļiem (izmaiņām), kas var ietekmēt Līguma būtiskos noteikumus. Ja Pakalpojuma sniedzējs 14 (četrpadsmit) kalendāro dienu laikā no dienas, kad viņam ir kļuvuši zināmi apstākļi, kas ļauj prasīt Līguma izpildes pagarinājumu vai papildus samaksu, nav iesniedzis Pasūtītājam motivētu pamatojumu, Pakalpojuma sniedzējs zaudē tiesības uz termiņa pagarinājumu vai papildu samaksu.

3. Līguma summa un norēķinu kārtība
3.1. Kopējā atlīdzība par Līguma 1.1.apakšpunktā paredzēto Darbu tiek noteikta kā līgumcena 71 317,80 EUR (septiņdesmit viens tūkstotis trīs simti septiņpadsmit euro 80 centi) un pievienotās vērtības nodoklis (turpmāk – PVN)  21% – 14 976,74 EUR (četrpadsmit tūkstoši deviņi simti septiņdesmit seši euro 74 centi), kopā (t.sk. PVN 21%) – 86 294,54 EUR (astoņdesmit seši tūkstoši divi simti deviņdesmit četri euro 54 centi). Līgumcenā iekļautas visas izmaksas, kas saistītas ar Līguma izpildi atbilstoši Līguma 2. pielikumā “Finanšu piedāvājums” norādītajiem izcenojumiem objektos (teritorijās). Avanss Līguma izpildē nav paredzēts. 
3.2. PVN tiek piemērots atbilstoši Latvijas Republikas normatīvajos aktos noteiktai kārtībai. Ja Līguma darbības laikā, atbilstoši Latvijas Republikas normatīvajiem aktiem, mainās PVN likme, Pasūtītājs piemēro spēkā esošo PVN likmi, tādējādi mainot Līguma kopējo summu ar PVN.
3.3. Darba pieņemšanas un apmaksas kārtība:
3.3.1. Pēc visa faktiskā Darba pabeigšanas par katru objektu Pakalpojuma sniedzējs iesniedz Pasūtītājam Darba pieņemšanas aktu par izpildītiem Darbiem;
3.3.2. Pasūtītājs 10 (desmit) darba dienu laikā pēc Līguma 3.3.1.apakšpunktā minētā Darba pieņemšanas akta saņemšana pārbauda veiktos Darbus, un neatbilstību gadījumā sastāda neatbilstību aktu;
3.3.3. Pasūtītājam ir pienākums ne vēlāk kā 10 (desmit) darba dienu laikā pēc Darba pieņemšanas akta saņemšanas to parakstīt vai iesniegt Pakalpojuma sniedzējam rakstveida pretenziju. Ja Pasūtītājs nav iesniedzis pretenziju 10 (desmit) darba dienu laikā no Darba pieņemšanas akta saņemšanas dienas, Darbi uzskatāmi par izpildītiem;
3.3.4. Pasūtītājs ir tiesīgs atteikties parakstīt Darba pieņemšanas aktu, ja Pasūtītājam radušies iebildumi par Darbu izpildi atbilstoši Līguma noteikumiem un/vai normatīvajiem aktiem, ierakstot tajā savas pretenzijas. Šādā gadījumā Puses vienojas par neatbilstību novēršanas termiņu, kurš nav ilgāks kā 7 (septiņas) kalendārās dienas, un kārtību vai maksājuma samazinājumu;
3.3.5. Darbi tiek uzskatīti par izpildītiem, ja tie ir veikti saskaņā ar Līguma prasībām un Līguma 8.1. un 8.2. apakšpunktā noteiktie Pušu pilnvarotie pārstāvji ir parakstījuši Darba pieņemšanas aktu;
3.3.6. Gadījumā, ja pēc Darba pieņemšanas akta parakstīšanas Pasūtītājs konstatē neatbilstību Līguma noteikumiem un/vai Latvijas Republikas normatīvajiem aktiem, Puses par to sastāda abpusēji parakstītu aktu un Pakalpojuma sniedzējs 30 (trīsdesmit) kalendāro dienu laikā par saviem līdzekļiem novērš konstatētās neatbilstības. 
3.3.7. Pēc Līguma 8.1. un 8.2. apakšpunktā noteikto Pušu pilnvaroto pārstāvju Darba pieņemšanas akta parakstīšanas Pakalpojuma sniedzējs sagatavo rēķinu Pasūtītājam, ievērojot Līguma 3.7.apakšpunktā noteikto kārtību. 
3.4. Pasūtītājs nodrošina samaksas veikšanu 21 (divdesmit vienas) kalendārās dienas laikā pēc Darba pieņemšanas akta Pušu abpusējas parakstīšanas un uz tā pamata izrakstītā maksājuma dokumenta (rēķina) saņemšanas no Pakalpojuma sniedzēja, ieturot 10 % (desmit procentus) no tajā norādītās izmaksājamās summas. Minētā ieturētā summa tiek samaksāta  21 (divdesmit vienas) kalendārās dienas laikā pēc Līguma 2.3.12.apakšpunktā noteiktā visu Darbu pabeigšanas objektos iesniegtā Darbu pieņemšanas akta abpusējas parakstīšanas un rēķina saņemšanas no Pakalpojuma sniedzēja.  
3.5. Pasūtītāja apstiprinātais Darba pieņemšanas akts ir pamatojums Pakalpojuma sniedzēja rēķina iesniegšanai par Darba apmaksu.
3.6. Samaksu par izpildīto Darbu izdara, pārskaitot naudas līdzekļus Pakalpojuma sniedzēja bankas norēķinu kontā. Pierādījums attiecīgu norēķinu (samaksas) veikšanai saskaņā ar Līgumu ir maksājuma uzdevums ar bankas atzīmi par atbilstošas naudas summas pārskaitīšanu uz Pakalpojuma sniedzēja bankas kontu.
3.7. Rēķina formāts un iesniegšanas kārtība:
3.7.1. Pakalpojuma sniedzējs sagatavo grāmatvedības attaisnojuma dokumentus elektroniskā formātā (turpmāk – elektronisks rēķins) atbilstoši Rīgas valstspilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu;
3.7.2. Elektroniskos rēķinus apmaksai Pakalpojuma sniedzējs iesniedz Pasūtītājam, izvēloties  vienu no šādiem rēķina piegādes kanāliem:
3.7.2.1. izveido programmatūru datu apmaiņai starp Pakalpojuma sniedzēja norēķinu sistēmu un Rīgas pilsētas pašvaldības vienoto informācijas sistēmu;
3.7.2.2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu;
3.7.2.3. izmanto Web formas portālā www.eriga.lv, sadaļā “Rēķinu iesniegšana” manuālai rēķinu ievadei.
3.7.3. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
3.7.4. Elektroniskā rēķina apmaksas termiņš ir 21 (divdesmit viena) kalendārās dienas laikā no dienas, kad Pakalpojuma sniedzējs iesniedzis Pasūtītājam elektronisku rēķinu atbilstoši portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu;
3.7.5. Elektroniskā rēķina apmaksas termiņu skaita no dienas, kad Pakalpojuma sniedzējs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Pakalpojuma sniedzējs to iesniedzis korekti un atbilstoši Līguma noteikumiem aizpildītu elektronisko rēķinu un Pasūtītājs to ir pieņēmis apmaksai;
3.7.6. Pakalpojuma sniedzējam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam;
3.7.7. Ja  Pakalpojuma sniedzējs ir iesniedzis nekorekti aizpildītu un/vai Līguma noteikumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Pakalpojuma sniedzējam ir pienākums iesniegt atkārtoti korekti un Līguma noteikumiem atbilstoši aizpildītu elektronisko rēķinu. Šādā situācijā elektroniskā rēķina apmaksas termiņu skaita no dienas, kad Pakalpojuma sniedzējs ir korekti iesniedzis atkārtoto elektronisko rēķinu.
3.8. Nekvalitatīvi veikts Darbs netiek apmaksāts un trūkumi Darbā, kas var tikt atklāti arī pēc Darba izpildes laika, kā arī zaudējumi, kas radušies Pasūtītājam un/vai trešajai personai pieļauto Darba trūkumu rezultātā, Pakalpojuma sniedzējam jānovērš ne vēlāk kā 1 (viena) mēneša laikā no trūkumu konstatēšanas brīža par saviem finanšu līdzekļiem, un šo līdzekļu piedziņu Pakalpojuma sniedzējs nevar vērst pret Pasūtītāju. Trūkumu Darbā novēršanas termiņa neievērošana tiek kompensēta no Pakalpojuma sniedzēja ar līgumsodu 0,1% (nulle komats viens procents) apmērā no Darba kopējās līgumcenas par katru nokavēto dienu, bet ne vairāk kā 10% (desmit procenti) no Līguma līgumcenas. Līgumsoda samaksa neatbrīvo no pienākuma pienācīgi novērst trūkumus darbā.
3.9. Ja Darba izpildes laikā rodas situācijas, kad Līguma 1.1.apakšpunktā noteiktais izpildāmā Darba apjoms faktiski ir mazāks par šī līguma 1.pielikuma “Tehniskā specifikācija” ___.pielikumos noteikto Darba apjomu, Pusēm ir pienākums, savstarpēji vienojoties, veikt atbilstošas kopējās līgumcenas izmaiņas. 

4. Līguma izpildes termiņš, grozījumi, tā izbeigšanas kārtība, līgumsods
4.1. Līguma izpildes termiņš ir ne ilgāk kā līdz 2025.gada 1.oktobrim vai līdz plānotās līguma summas izlietojumam, atkarībā no tā, kurš nosacījums iestājas pirmais. Līgums stājas spēkā dienā, kad tas ir abu Pušu parakstīts un reģistrēts Rīgas valstspilsētas pašvaldības Vienotās lietvedības lietojumprogrammā “Līgumi 1”. Pasūtītājs informē Pakalpojuma sniedzēju par Līguma reģistrēšanas dienu un reģistrācijas numuru, nosūtot e-pastu uz Līguma 9.punktā norādīto Pakalpojuma sniedzēja e-pastu.
4.2. Līguma termiņa beigas neietekmē Pušu atbildības pienākumu, proti, atbildība par Līguma pārkāpumiem var iestāties arī pēc Līguma darbības beigām.
4.3. Konkrētā Darba izpildes termiņš neparedzēto apstākļu iestāšanās gadījumā, ja tie Pakalpojuma sniedzējam pamatoti traucē Līgumā paredzētā Darba izpildes termiņa ievērošanu, pagarināms, Pusēm par to savstarpēji vienojoties. Pakalpojuma sniedzējam ne vēlāk kā 5 (piecu) darba dienu laikā no neparedzētu apstākļu iestāšanas ir pienākums rakstveidā informēt Pasūtītāju par Līguma termiņa pagarināšanas nepieciešamību.  
4.4. Darba izpildes termiņa neievērošana vai norēķina termiņa neievērošana tiek kompensēta ar līgumsodu no vainīgās Puses 0,1 % (nulle komats viens procents) apmērā no kopējās līgumcenas par katru nokavēto dienu, bet ne vairāk, kā 10% (desmit procenti) no Līguma 3.1.apakšpunktā noteiktās līgumcenas.
4.5. Vienpusēja atkāpšanās no Līguma nav pieļaujama, izņemot Līgumā un Latvijas Republikas spēkā esošos normatīvajos aktos noteiktā kārtībā.
4.6. Pasūtītājs ir tiesīgs vienpusēji izbeigt Līgumu pirms termiņa, rakstiski brīdinot otro Pusi vismaz 15 (piecpadsmit) kalendārās dienas iepriekš, ja Pakalpojuma sniedzējs:
4.6.1. atkārtoti un/vai nepamatoti nepilda savus Līgumā noteiktos pienākumus, par ko Pasūtītājs vismaz 1 (vienu) reizi rakstiski ir informējis (brīdinājis) Pakalpojuma sniedzēju;
4.6.2. veic Darbu neatbilstoši norādītajam Darba uzdevumam un/vai piedāvājumam vai Līguma un tā pielikumos noteiktajiem noteikumiem;
4.6.3. savus pienākumus veic Pasūtītājam nepieņemamā kvalitātē;
4.6.4. savus tiešos pienākumus nodevis ar Pasūtītāju neskaņotam apakšuzņēmējam vai bez Pasūtītāja saskaņošanas ir veicis piesaistīto speciālistu vai apakšuzņēmēju  nomaiņu;
4.6.5.  normatīvajos aktos noteiktajā kārtībā ir atzīts par maksātnespējīgu vai pieņemts lēmums par Pakalpojuma sniedzēja likvidāciju, vai apturēta Pakalpojuma sniedzēja saimnieciskā darbība;
4.6.6. Pakalpojuma sniedzējam Līgumā noteiktajā kārtībā aprēķinātais līgumsods sasniedzis maksimālo apmēru, t.i., 10% (desmit procenti) no Līguma 3.1.apakšpunktā norādītās Līguma summas;
4.6.7. ir nodarījis Pasūtītājam zaudējumus. 
4.7. Pakalpojuma sniedzējs ir tiesīgs vienpusēji izbeigt Līgumu pirms termiņa, rakstiski brīdinot otro Pusi vismaz 15 (piecpadsmit) kalendārās dienas iepriekš, ja Pasūtītājs:
4.7.1. nav veicis samaksu par padarīto Darbu 2 (divus) kalendāros mēnešus pēc kārtas (nav attiecināms uz Līguma 3.7.7.apakšpunkta gadījumu);
4.7.2. atkārtoti un/vai nepamatoti nepilda savus Līgumā noteiktos pienākumus.
4.8. Puses neatlīdzina otrai Puse zaudējumus, kas radušies, kādai no Pusēm, izmantojot savas Līguma 4.6. un 4.7.apakšpunktā noteiktās tiesības. 
4.9. Visos gadījumos, kad šis Līgums tiek izbeigts pirms termiņa, neatkarīgi no iemesla, Pakalpojuma sniedzējs saņem samaksu par faktiski veiktajiem un kvalitatīvi izpildītajiem Darbiem, ievērojot noteikumus par Darbu izpildes dokumentācijas iesniegšanu. 
4.10. Ja Līguma darbība tiek izbeigta pirms termiņa Pakalpojuma sniedzēja vainas dēļ, Pakalpojuma sniedzējs par saviem finanšu līdzekļiem sakārto Darba izpildei nodotos objektus un atstāj tos drošā un no trešo personu darbībām pasargātā stāvoklī.
4.11. Līgumu var papildināt vai grozīt, Pasūtītājam un Pakalpojuma sniedzējam savstarpēji vienojoties, ievērojot Publisko iepirkumu likuma 61.panta noteikumus. 
4.12. Jebkurus Līguma grozījumus vai papildinājumus Puses noformē rakstveidā, un tie kļūst par Līguma neatņemamu sastāvdaļu. 
4.13. Līguma grozījumi ir pieļaujami, ja tie nemaina Līguma vispārējo raksturu (veidu un atklāta konkursa dokumentos noteikto mērķi) un atbilst vienam no šādiem gadījumiem:
4.13.1. grozījumi ir nebūtiski;
4.13.2. grozījumi ir būtiski un tiek izdarīti tikai Līguma 4.14.apakšpunktā minētajos gadījumos;
4.13.3. grozījumi tiek izdarīti Līguma 4.15.apakšpunktā minētajā gadījumā neatkarīgi no tā, vai tie ir būtiski vai nebūtiski.
4.14. Līguma grozījumi ir būtiski jebkurā no šādiem gadījumiem:
4.14.1. grozītie Līguma noteikumi, ja tie būtu bijuši paredzēti atklāta konkursa dokumentos, pieļautu atšķirīgu piedāvājumu iesniegšanu vai citu pretendentu dalību vai izvēli atklātā konkursā;
4.14.2. ekonomiskais līdzsvars (piemēram, risku sadalījums un tos kompensējošie līdzekļi), ko paredz Līgums, tiek mainīts atklāta konkursa uzvarētāja – Pakalpojuma sniedzēja interesēs;
4.14.3. Līguma priekšmetā ietver pakalpojumus, ko Līgums sākotnēji neparedz;
4.14.4.  Pakalpojuma sniedzēju  aizstāj ar citu pakalpojuma sniedzēju.
4.15.  Būtiski Līguma  grozījumi ir pieļaujami šādos gadījumos:
4.15.1. atklāta konkursa dokumenti un Līgums skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem Līguma izpildes aspektiem;
4.15.2. Pasūtītājam ir nepieciešami papildu pakalpojumi, kas nebija iekļauti sākotnējā iepirkumā, un Pakalpojuma sniedzēja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem, vai piegādātāja maiņa radītu ievērojamas grūtības;
4.15.3. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
4.15.4. Pakalpojuma sniedzēju aizstāj ar citu Pakalpojuma sniedzēju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis Pakalpojuma sniedzējs atbilst paziņojumā par līgumu vai atklāta konkursa dokumentos noteiktajām kvalifikācijas prasībām, un uz to neattiecas Publisko iepirkumu likuma 42.panta otrajā daļā paredzētie izslēgšanas iemesli. 
4.16. Puses var veikt būtiskus Līguma grozījumus, kuru veikšana ir pieļaujama saskaņā ar Publisko iepirkumu likuma 61.pantu, ja Līguma izpildes gaitā radusies un iepriekš objektīvi neparedzama nepieciešamība:
4.16.1. izslēgt Darbus, kas sākotnēji tika iekļauti tehniskajā specifikācijā, bet kuru apjoms ir samazinājies, piemēram, nepilnību dēļ tehniskajā specifikācijā. Ja tiek izslēgti Darbi, kas sākotnēji tika iekļauti tehniskajā specifikācijā, bet kuru apjoms ir samazinājies, tad Pusēm ir pienākums samazināt Līguma pamatsummu;
4.16.2. iekļaut Darbus, tajā skaitā tādus, kas jau sākotnēji tika iekļauti tehniskajā specifikācijā, bet kuru apjoms ir palielinājies, piemēram, nepilnību dēļ tehniskajā specifikācijā. Šādu Darbu izmaksas var tik segtas papildus Līguma pamatsummai (kas noteikta atbilstoši atklāta konkursa nolikumā dotajiem darbu apjomiem), neveicot jaunu iepirkumu.
4.17. Līguma līgumcenas grozījumi ir pieļaujami, ja Līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nepārsniedz 10 %  (desmit procenti) no sākotnējās Līguma līgumcenas.
4.18. Pasūtītājam ir tiesības jebkurā laikā vienpusēji atkāpties no Līguma bez zaudējumu atlīdzināšanas Pakalpojuma sniedzējam, tajā skaitā:
4.18.1. Ja Līguma izpildes laikā pret Pakalpojuma sniedzēju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, rakstveidā brīdinot par to Pakalpojuma sniedzēju vismaz 5 (piecas) kalendārās dienas iepriekš un samaksājot Pakalpojuma sniedzējam par faktiski līdz Līguma izbeigšanas brīdim Līguma noteikumiem atbilstoši veiktajiem Darbiem Līgumā noteiktajā kārtībā;
4.18.2. ja Pasūtītāja reorganizācijas rezultātā Pasūtītāja funkcijas, kas saistītas ar Līguma priekšmetu tiek nodotas citai Rīgas valstspilsētas pašvaldības institūcijai (departamentam, aģentūrai u.c.) vai Rīgas valstspilsētas pašvaldības kapitālsabiedrībai, rakstveidā brīdinot par to Pakalpojuma sniedzēju vismaz 30 (trīsdesmit) kalendārās dienas iepriekš un samaksājot Pakalpojuma sniedzējam par faktiski līdz Līguma izbeigšanas brīdim Līguma noteikumiem atbilstoši veiktajiem Darbiem Līgumā noteiktajā kārtībā. 
4.19. Ja Līgums tiek izbeigts Līguma 4.6. un 4.18. apakšpunktos minētajos gadījumos, Pakalpojuma sniedzējam netiek atlīdzināti iespējamie zaudējumi un peļņas atrāvums.
4.20. Ja Pakalpojuma sniedzējs atsakās no Līguma izpildes, izbeidzot Līgumu, tad tas maksā Pasūtītājam līgumsodu 10% apmērā no kopējās Līguma 3.1.apakšpunktā noteiktās summas. Par atteikšanos no Līguma izpildes šī apakšpunkta izpratnē tiek uzskatīts arī tas, ka Pakalpojuma sniedzējs neveic Darbus 30 (trīsdesmit) kalendāro dienu laikā no Līgumā noteikto konkrēto Darbu izpildes termiņa.
4.21. Ja Pasūtītājs Darbu izpildē konstatē neatbilstību Līguma, tai skaitā, Līguma pielikumu prasībām, vai normatīvajiem aktiem, Pasūtītājs ir tiesīgs prasīt no Pakalpojuma sniedzēja līgumsodu 100,00 EUR (viens simts euro un  00 centi) apmērā par katru neatbilstības konstatēšanas gadījumu, par to sastādot rakstveida pretenziju.
4.22. Ja Pakalpojuma sniedzējs nav ievērojis Līguma noteikumus, tas ir, veicis zālāju smalcināšanu un nopļauto zāli atstājis objektā, Pasūtītājs piemēro līgumsodu 500,00 EUR (pieci simti euro un  00 centi) apmērā par katru neatbilstības konstatēšanas gadījumu, par to sastādot rakstveida pretenziju.
4.23. Līgumsoda samaksa Puses neatbrīvo no citām Līgumā noteiktajām saistībām un zaudējumu atlīdzības pienākuma.
4.24. Pasūtītājam ir tiesības ieskaita kārtībā samazināt samaksājamo naudas summu Pakalpojuma sniedzējam par Darbu tādā apmērā, kāda ir Līgumā noteiktajā kārtībā aprēķinātā līgumsoda summa un Līguma izpildes gaitā Pasūtītājam radīto zaudējumu summa.
4.25.  Ja Līgumā noteiktajā kārtībā aprēķināto līgumsodu nav iespējams ieturēt ieskaita kārtībā, vai tas netiek ieturēts ieskaita kārtībā, tad Pakalpojuma sniedzējam, tas jāsamaksā 15 (piecpadsmit) kalendāro dienu laikā no Pasūtītāja rakstveida pieprasījuma un rēķina saņemšanas dienas.

5. Nepārvarama vara
5.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt ne novērst. Pie nepārvaramas varas vai ārkārtējas situācijas pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšanā un šādu normatīvo aktu stāšanās spēkā. 
5.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama Līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
5.3. Ja Līguma 5.1.apakšpunktā minētie apstākļi turpinās ilgāk kā 2 (divus) mēnešus, jebkura Puse ir tiesīga atteikties no Līgumā noteiktām saistībām, un neviena no Pusēm nav tiesīga prasīt zaudējuma atlīdzināšanu. 
5.4. Pusēm ir pienākums vienoties par rīcību, lai mazināta Līguma 5.1.apakšpunktā minēto apstākļu rezultātā radītās nelabvēlīgās sekas katrai Pusei.

6. Personāla un apakšuzņēmēju nomaiņa
6.1 Pakalpojuma sniedzējs nav tiesīgs bez saskaņošanas ar Pasūtītāju veikt atklāta konkursa piedāvājumā norādītā personāla nomaiņu vai iesaistīt papildu apakšuzņēmējus Līguma izpildē. Pasūtītājs var prasīt personāla viedokli par nomaiņas iemesliem. Pakalpojuma sniedzējam ir pienākums rakstiski saskaņot ar Pasūtītāju papildu personāla iesaistīšanu Līguma izpildē.
6.2. Pakalpojuma sniedzēja atklātā konkursa piedāvājumā norādītā personāla nomaiņa pieļaujama tikai šī līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai atklātā konkursa un Līguma noteikumos norādītajos gadījumos un gadījumos, kad piedāvātais personāls neatbilst atklātā konkursa dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
6.3. Pasūtītājs pieņem lēmumu atļaut vai atteikt atklātā konkursa izraudzītā Pakalpojuma sniedzēja personāla vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saistībā ar Pakalpojuma sniedzēja personāla un/vai apakšuzņēmēju nomaiņu.
6.4. Puses, veicot personāla un apakšuzņēmēja nomaiņu, ievēro Publisko iepirkumu likumā noteiktos noteikumus.

7. Vispārīgie noteikumi
7.1. Līgums ir saistošs Pušu administratoriem, darbiniekiem un juridiskajiem tiesību pārņēmējiem.
7.2. Visi Līguma pielikumi, papildinājumi un grozījumi stājas spēkā tikai tad, ja tie noformēti rakstiski un tos parakstījušas abas Līguma Puses vai to pilnvarotās personas.
7.3. Visus jautājumus, kas nav atrunāti Līgumā, Puses risina, savstarpēji vienojoties, ievērojot spēkā esošo Latvijas Republikas normatīvu aktu prasības.
7.4. Pušu strīdi tiek izskatīti savstarpēji vienojoties, bet, ja vienošanās netiek panākta – tiesā Latvijas Republikas spēkā esošajos normatīvajos aktos noteiktajā kārtībā.
7.5. Pušu rekvizītu, juridiskās adreses vai kādas citas informācijas, kas var ietekmēt Līgumā paredzēto saistību izpildi, izmaiņu gadījumā attiecīgai Pusei 3 (trīs) darba dienu laikā rakstveidā jāpaziņo otrai Pusei par notikušām izmaiņām.
7.6. Informācijas apmaiņa starp Pusēm notiek rakstveidā. Nekādas mutiskas vienošanās vai pieprasījumi netiks uzskatīti par saistošiem nevienai no Pusēm.
7.7. Ja rakstveida informāciju sūta pa pastu, uzskatāms, ka informācija adresātam paziņota 7. (septītajā) dienā pēc tās nodošanas pastā. Šaubu gadījumā Pusei, kura sūta informāciju, jāpierāda, kad sūtījums nodots pastā. Ja adresāts apgalvo, ka viņš pastā nodoto informāciju nav saņēmis, viņam šis apgalvojums jāpamato, minot ticamus iemeslus.
7.8. Ja kāds no Līguma noteikumiem zaudē spēku, kļūst nelikumīgs vai neīstenojams, tas nekādā veidā neietekmē pārējo Līguma noteikumu spēkā esamību, likumību vai īstenojamību. Puses ar šo apņemas labticīgās sarunās pēc iespējas ātrāk vienoties par spēku zaudējušā, nelikumīgā vai neīstenojamā noteikuma aizstāšanu ar citu spēkā esošu, likumīgu un īstenojamu noteikumu, kas pēc tā ekonomiskās būtības pēc iespējas tuvāk atbilst spēku zaudējušā, nelikumīgā vai neīstenojamā noteikuma būtībai.
7.9. Līguma sadaļu (sadaļu, punktu) virsraksti lietoti tikai teksta labākai pārskatāmībai un tādēļ nevar tikt izmantoti Līguma interpretācijai.
7.10. Nevienai no Pusēm nav tiesību pārjaunot Līgumu, mainot saistības dalībnieku bez pārējo Pušu piekrišanas.
7.11. Puses iesniedz viena otrai paziņojumus un informāciju, kā arī atbild uz tiem rakstiski Līgumā noteiktajā termiņā. Gadījumos, kad Līgumā nav noteikts konkrēts termiņš, viena Puse apņemas atbildēt otrai Pusei uz rakstiskiem paziņojumiem un dot vai pamatoti atteikt savu piekrišanu 7 (septiņu) darba dienu laikā no attiecīgā paziņojuma saņemšanas. Ja noteiktajos termiņos netiek saņemta atbilde un attiecīgā Puse 1 (vienas) darba dienas laikā nav devusi atbildi arī uz tai izteikto atgādinājumu, uzskatāms, ka šī Puse piekritusi izteiktajiem priekšlikumiem un apstiprina iesniegtos dokumentus. Atgādinājums izsakāms līdz ar atbildes termiņa izbeigšanos.
7.12. Rakstisku paziņojumu nosūtīšana tiek veikta elektroniski, nosūtot paziņojumus no attiecīgās Puses e-pasta uz otras Puses e-pastiem, kas norādīti Līguma 10. punktā.
7.13. Jebkuri sūtījumi Pusēm uzskatāmi par saņemtiem šādos termiņos:
7.13.1. 7.(septītajā) dienā pēc nosūtīšanas, ja nosūtīts pa pastu parastā sūtījumā;
7.13.2. 5.(piektajā) dienā pēc nosūtīšanas, ja nosūtīts pa pastu ierakstītā sūtījumā;
7.13.3. saņemts iesniegšanas dienā, ja iesniegts personīgi pret parakstu;
7.13.4. saņemts nākamajā darba dienā pēc nosūtīšanas, ja nosūtīts uz Līgumā norādīto otras Puses e-pastu.
7.14. Līgums (bez tā pielikumiem) ir sastādīts latviešu valodā uz 10 (desmit) lapām, abu Pušu parakstīts, izmantojot drošus elektroniskos parakstus, kas satur laika zīmogus. Elektroniskais dokuments glabājas pie abām pusēm.

8. Konfidencialitāte
8.1. Pakalpojuma sniedzējs apņemas ievērot konfidencialitāti, tajā skaitā:
8.1.1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
8.1.2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Pakalpojuma sniedzējam pieejama Līguma izpildes gaitā.
8.3. Pasūtītājs apņemas ievērot konfidencialitāti un bez Pakalpojuma sniedzēja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu, kurus pirms Līguma noslēgšanas Pakalpojuma sniedzējs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Pakalpojuma sniedzējs nevar noteikt par komercnoslēpumu Līguma priekšmetu un tā izpildes rezultātu.
8.4. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
8.5. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
8.6. Puses veic visus nepieciešamos pasākumus, lai aizsargātu konfidenciālu informāciju, tajā skaitā par nepieciešamību nodrošināt konfidenciālas informācijas aizsardzību informē savus darbiniekus un citas Līguma izpildē iesaistītās personas.
8.7. Puses vienojas, ka konfidencialitātes noteikumu neievērošana ir Līguma pārkāpums, kas dod cietušajai Pusei tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
8.8. Konfidencialitātes aizsardzības noteikumiem ir neierobežots laiks. 

9.Citi noteikumi
9.1. Pasūtītājs par atbildīgo Līguma saistību izpildes organizēšanai norīko Rīgas valstspilsētas pašvaldības [..]. Pasūtītāja pārstāvja prombūtnē Līgumā atrunātos aktus ir tiesīgs parakstīts cits Pasūtītāja norīkots pārstāvis.
 Pasūtītāja pārstāvim ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju ar Pakalpojuma sniedzēju, pieprasīt no Pakalpojuma sniedzēja informāciju, sniegt informāciju Pakalpojuma sniedzējam, nodrošināt ar Līgumu saistītās dokumentācijas (nodošanu/ pieņemšanu), organizēt Darba pieņemšanu, dot norādījumus par Līgumā noteiktā Darba izpildi, kā arī veikt citas darbības, kas saistītas ar pienācīgu šajā Līgumā paredzēto saistību izpildi, bet tas nav pilnvarots, izdarīt grozījumus un papildinājumus Līgumā, ieskaitot, grozīt Līguma līgumcenu un/vai termiņus.
[bookmark: _Hlk170808536]9.2. 	Pakalpojuma sniedzējs par atbildīgo Līguma saistību izpildes organizēšanai un nodrošināšanai norīko [..].  
9.3. Pušu pārstāvji ir atbildīgi par Puses saistību izpildes nodrošināšanu, tai skaitā, gadījumos, kad saskaņā ar Līguma 1. pielikumu “Tehniskā specifikācija” nepieciešams, par ik mēneša atskaišu iesniegšanu un parakstīšanu atbilstoši Līguma prasībām, savlaicīgu rēķinu iesniegšanu, pieņemšanu, apstiprināšanu un nodošanu apmaksai.
9.4. Katrai no Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līguma saistību izpildi, ievērojot normatīvajos aktos noteiktās prasības šādu datu apstrādei un aizsardzībai Līguma spēkā esamības laikā. Katras Puses pārstāvis, kurš nodod otrai Pusei fizisko personu datus apstrādei, ir atbildīgs par to, lai personas datu apstrādei pastāv atbilstošs tiesiskais pamats. Puses apņemas nenodot tālāk trešajām personām iegūtos fizisko personu datus, izņemot gadījumus, kad Līgumā ir noteikts citādi vai normatīvie akti paredz šādu datu nodošanu. Katra Puse apņemas nodrošināt spēkā esošajiem normatīvajiem aktiem atbilstošu aizsardzības līmeni otras Puses iesniegtajiem fizisko personu datiem. Katra Puse ir tiesīga apstrādāt no otras Puses Līguma izpildē iegūtos fizisko personu datus tikai Līguma izpildes ietvaros.

10. Pušu rekvizīti un paraksti

